Герой Попов аатынан сопхуос

Герой Попов аатынан сопхуос — Сэбиэскэй кэмҥэ Мэҥэ-Хаҥалас оройуонугар баар буола сылдьыбыт бөдөҥ тэрилтэ.

Герой Попов аатынан сопхуос 1967 с. кулун тутар 1 күнүгэр тэриллибитэ. 1976 сылтан сопхуос киинэ Бэдьимэттэн Төхтүргэ көспүтэ.

Директорынан Амвросьев Н.Н., кылаабынай бухгалтерынан Соломонов С.Н., кини солбуйааччытынан Андросов А.М., партком сэкирэтээринэн Тимофеев И.Г., рабочком бэрэсэдээтэлинэн Яковлев В.К., директоры хаһаайыстыбаннай чааска солбуйааччынан Андреев С.Т., Неустроев И.М. үлэлээбиттэрэ. Кылаабынай специалистар: Винокуров И.Е. – солбуйааччы директор уонна агроном, Плотников И.И. – рабочком бэрэсэдээтэлин солбуйааччы уонна зоотехник, Неустроев П.М. – кылаабынай ветбыраас, Тимофеев И.И. – инженер-механик, Романов И.А. – экономист, Тарабукин С.К. – каадыр инспектора, Дадасов В.В. – инженер-электрик, Прокопьев Д.М. – инженер-мелиоратор, Ефимов Н.Г. – охотовед, Попов Т.А. – инженер-тутааччы, Гурьев М.В. – прораб, Попов К.Ф. – хотон ыарахан үлэтин механизациялааһын механига.

Производство бары салааларын механизация быһаарар оруоллаҕа чуолкай. Ити салааны быстах кэмҥэ Спиридонов Иван Николаевич (Нам), И.И.Тимофеев, кэлин Куприянов Степан Николаевич салайбыттара.

Совхоз тэриллэригэр сүүрэрэ 18 трактор, 4 грузовой массыына баара.

Автотракторнай паарка сылтан сыл ахсын ахсаан өттүнэн эбиллэн, кыамтата улаатан саҥа спецтехниканан толору хааччыллан, ханнык баҕарар кээмэйдээх үлэни кыайар, толорор буолбута.

Биллэр-көстөр механизатордар иитиллэн тахсыбыттара. А.Н.Баишев, В.В.Цой, А.Н.Степанов, М.Е.Шарин, М.Н.Баишев, С.П.Субуруускай, П.А.Неустроев, Д.Д.Аргунов, Н.А.Сергучев, А.Д.Степанов, Н.Н.Филиппов, И.Е.Чугунов, Н.Д.Апросимов, Н.Е.Петров, П.Н.Чугунов, П.А.Попов, М.И.Попов, М.Е.Шарин – пилорамщик идэтин баһылаан Төхтүр бөһүөлэгин тутуутун хааччыйбыта.

Сопхуос тэриллиитигэр 620 үлэһит илии баара, онтон 528 быһаччы тыа хаһаайыстыбатын производствотыгар үлэлиирэ. 1967 сыллаахха 4700 ынах сүөһү, ол иһигэр 1831 ыанар ынах, 2513 сылгы, 1295 биэ баара. Ити көрдөрүү 1975 сылга ынах сүөһү 5572, ол иһигэр ынаҕа 2130, сылгы 3100, ол иһигэр 1593 биэ баар буолбута, ньирэй дьыалабыай тахсыыта 90,5%, кулун 72% тиийбитэ.

Совхоз 5 отделениялааҕа: Төхтүр – Дьаҥхаады нэһилиэгэ, Бэдьимэ, Сыымах – Баатара нэһилиэгэ, Суола, Хорообут – Мэлдьэхси нэһилиэгэ. 

Управляющайдар: Захаров П.С., Афонский И.И., Бугаев Н.Д., Пинигин И.П., Андреев Н.Н., үлэлээбиттэрэ. Бары билиилээх, колхознай тутума мунньуммут опыттаах салайааччылар таһаарыылаахтык үлэлээн колхоз инники сайдыытын хааччыйбыттара.

Совхоз сайдыытын кэскиллээх былаана оҥоһуллан бигэргэтиллибитэ. Былаан социальнай уонна экономическай сайдыы хайысхаларыгар туһуламмыта. Нэһилиэктэр идэтийиигэ киирбиттэрэ. Төхтүр отделениета – үүккэ, хортуоппуйга, бурдукка. Бэдьимэ – үүккэ, эккэ, сүөһү аһылыгар. Сыымах – эт оҥоруутугар, сылгы иитиитигэр. Суола – эккэ, үүккэ, сүөһү аһылыгар. Хорообут – үүккэ, эккэ, бурдукка хайысхаламмыттара.

 Сопхуос дириэктэрдэрэ: 

 Амбросьев Николай Никифорович 1967-1973 сс.
 Федоров Дмитрий Кононович 1973-1976 сс.
 Винокуров Иван Егорович 1976-1985 сс.
 Санников Михаил Семенович 1985-1987 сс.
 Санников Константин Федорович 1987-1989 сс.
 Амбросьев Николай Никифорович 07.1989 - 02.1992 сс.
 Егоров Юрий Егорович 1992-1993 сс.
 Амбросьев Артур Николаевич 1993- 1995 сс.

 Партком секретардара: 
 Тимофеев И. Г         1967-1968 г.      
 Санников С. Е.        1968-1973 г. 
 Корякин И. И.         1973-1979 г.
 Андреев А.М.         1979-1983 г.
 Санников М. С.      1983-1985 г.
 Фёдоров Д. К.         1985-1988 г.
 Попов М. К.            1988-1990 г.

 Профком председателлэрэ: 
 Яковлев В. К.         1968-1969 г.
 Иванов И. С.          1969-1974 г. 
 Мапполов И. В.     1974-1976 г.
 Афонский И. И.    1976-1979 г.
 Скрябин И. И.       1979-1983 г.   
 Атласова А. В.      1983-1985 г.
 Плотников И. М.  1985-1995 г.

Категория:Саха сирин сопхуостара
Категория:Саха сирин тэрилтэлэрэ
Категория:Мэҥэ-Хаҥалас улууһа